Diari Oficial de la Generalitat Valenciana


Sumari del DOGV 7172, del 13-12-2013 (2013/11187)

RESOLUCIÓ de 26 de novembre de 2013, del director general de Farmàcia i Productes Sanitaris, per mitjà de la qual es declara la caducitat de l'autorització concedida d'instal·lació d'una oficina de farmàcia a Ballestar, del municipi de la Pobla de Benifassà.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7172

Data del DOGV
:   13-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/11292


Data del document
:   26-11-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 26 de novembre de 2013, del director general de Farmàcia i Productes Sanitaris, per mitjà de la qual es declara la caducitat de l'autorització concedida d'instal·lació d'una oficina de farmàcia a Ballestar, del municipi de la Pobla de Benifassà. [2013/11956]  
Vista la sol·licitud de designació de locals per a la instal·lació d'una oficina de farmàcia instada per Liliana Marcela Pesaresi en el carrer de Trascasas, número 33, de Ballestar, del municipi de la Pobla de Benifassà, a l'empara de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els següents:  
  
Fets  
I. Per mitjà de la Resolució de 24 d'octubre de 2012, del director general de Farmàcia i Productes Sanitaris, es publica l'adjudicació de les autoritzacions per a l'obertura de noves oficines de farmàcia a la Comunitat Valenciana, i correspon a Liliana Marcela Pesaresi, l'autorització per a l'obertura d'una nova oficina de farmàcia en Ballestar del municipi de la Pobla de Benifassà.  
II. El 22 de gener de 2013, Liliana Marcela Pesaresi designa un local davant de la Direcció General de Farmàcia i Productes Sanitaris en el carrer de Trascasas, número 33, de Ballestar, del municipi de La Pobla de Benifassà.  
III. Mitjançant la Resolució de 13 de març de 2013, del director general de Farmàcia i Productes Sanitaris s'autoritza Liliana Marcela Pesaresi per a la instal·lació d'una oficina de farmàcia en el carrer de Trascasas, número 33, de Ballestar, del municipi de la Pobla de Benifassà.  
IV. El 12 de juliol de 2013, notificat el 30 de juliol de 2013, s'advertix a Liliana Marcela Pesaresi, després d'haver transcorregut més de 3 mesos des que se li va notificar la resolució d'idoneïtat dels locals per a instal·lació d'oficina de farmàcia, sense que esta haja instat la preceptiva visita d'inspecció, que de no fer-ho en el termini de 3 mesos, es produirà la caducitat de l'autorització, amb l'arxivament d'actuacions de conformitat amb l'article 92.1 de l'esmentada Llei 30/1992  
Als anteriors fets s'apliquen els següents  
  
Fonaments jurídics  
I. Esta Agència Valenciana de Salut és competent per a resoldre la present sol·licitud en virtut del que disposa el Reial Decret 278/1980, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Llei 6/1998, de 22 de juny, d'Ordenació Farmacèutica de la Comunitat Valenciana, Decret 187/2001, de 27 de novembre del Govern Valencià, pel qual es regula l'establiment, trasllat i transmissió de les oficines de farmàcia; Llei 4/2005, de 17 de juny,, de Salut Pública de la Comunitat Valenciana i el Decret 191/2012, de 21 de desembre, del Consell de la Generalitat Valenciana pel qual s'aprova el Reglament Orgànic i Funcional de la Conselleria de Sanitat.  
II. Vist que en el present supòsit es consideren complits els requisits necessaris per a declarar la caducitat de l'autorització, ja que la senyora Pesaresi no ha sol·licitat l'oportuna visita d'inspecció en el termini concedit per a l'execució de les resolucions autoritzatòries, ni tampoc no han transcorregut més de tres mesos després de l'advertència de caducitat, procedix declarar la caducitat de l'autorització concedida per a la instal·lació d'una oficina de farmàcia en el carrer de Trascasas, número 33, de Ballestar, del municipi de la Pobla de Benifassà.   
  
D'un altre costat segons l'article 11 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia: «Les autoritzacions de noves oficines de farmàcia, les obertures de les quals no puguen portar-se a efecte per qualsevol motiu, s'incorporaran al següent procés d'adjudicació que es convoque per la Direcció General per a la Prestació Farmacèutica, sense que siga necessari un nou còmput d'habitants».  
  
Vistos els anteriors fets i fonaments jurídics, resolc:  
I. Declarar la caducitat de l'autorització concedida d'instal·lació d'una oficina de farmàcia instada per Liliana Marcela Pesaresi en el carrer de Trascasas, número 33, de Ballestar, del municipi de la Pobla de Benifassà amb la consegüent revocació de l'adjudicació concedida per a l'obertura d'una nova oficina de farmàcia en eixe municipi.  
II. Incorporar al següent procés d'adjudicació que es convoque l'autorització de nova oficina de farmàcia en Ballestar, del municipi de la Pobla de Benifassà.  
Publiqueu i notifiqueu la present resolució a les persones interessades amb l'advertència que no esgota la via administrativa i que, en contra, poden interposar recurs d'alçada davant del secretari autonòmic de l'Agència Valenciana de Salut, en el termini d'un mes comptat a partir de l'endemà al de la data de notificació.  
  
València, 26 de novembre de 2013.- El director general de Farmàcia i Productes Sanitaris: José Luis Trillo Mata.